«БЕКІТЕМІН»
Қарағанды облысының әкімі
______________ Е. Бөлекпаев
«___» қазан 2023 жыл

Қарағанды облысы
әкімімен кездесуде тұрғындардың көтерген өзекті мәселелері
(Шет ауданы, Ақжал кенті, 26 қазан 2023 жыл)

	№
	Қойылған сұрақтар
	Шешу жолдары
	Шешім мерзімі

орындаушы
(ЖАО құрылымдық бөлімшесі)
	Аяқтау
нысаны
	Ескертпе/
орындау

	1. 
	Мусабеков Баянды, Ақжал кенті:
1. Қарабұлақ ауылы, 18 шақырым грейдер жолды күрделі жөндеу туралы.
	Күтіп ұстау жұмыстары сапалы жүргізіліп, бақылауда ұсталсын.
	2023 ж.
	М.Ж.Қожанов жолаушылар көлігі және автомобиль жолдары басқармасының басшысы

М.С.Мұхтаров аудан әкімі

	Ақпарат
	Орындалды.
Аталмыш жолға 2023 жылы қиыршық тас төсеу, тегістеу және жол жиегіндегі шөптерді қыру жұмыстары жүргізілген болатын. 2024 жылы ағымдағы жөндеу және күтіп ұстау жұмыстары жүргізілетін болады. Тұрғындар саны – 120 адам.

	2. 
	Тагылбеков Жомарт  Сейткаринович, Босаға ауылы: 
1. Мойынты-Ақадыр 
аралығындағы 160 шақырым жолды орташа жөндеу туралы.
	Күтіп ұстау жұмыстары сапалы жүргізіліп, бақылауда ұсталсын. Ағымдағы жөндеу жұмыстарын жүргізу жолдары қаралсын.
	2023 жыл
	М.Ж.Қожанов жолаушылар көлігі және автомобиль жолдары басқармасының басшысы

М.С.Мұхтаров аудан әкімі

	Ақпарат
	Орындалды.
2023 жылы аталмыш жолға облыстық жолаушылар көлігі және автомобиль жолдары басқармасының тарапынан ағымдағы жөндеу жұмыстары жүргізіліп, қиыршық тас жамылғысын жөндеу және жол жиектеріндегі шөптерді қырқу, тегістеу жұмыстары жүргізілді. 2024 жылы күтіп ұстау жұмыстары жалғасын табады.

	3.
	Садыков Бәкір, Талды ауылы:
1. Қаражартас қорымына баратын 35 шақырым жолды жөндеу.
2.  Грейдерден пирамидаға баратын жолдағы өзекке көпір салу.
3.  Трансформатордан жарық тартып беру туралы .
	1. Жобалау – сметалық құжаттарды әзірлеп, ұсыныс дайындау.
2. Көпір салу үшін ұсыныс берілсін.
3. Шешу жолдарын қарастырып, ұсыныс әзірленсін.
	2023 жыл
	М.С.Мұхтаров аудан әкімі
Е.К.Жұмакенов
мәдениет, архивтер және құжаттама басқармасының басшысы

М.Ж.Қожанов жолаушылар көлігі және автомобиль жолдары басқармасының басшысы
	Ақпарат
	1. Орындалуда.
2024 жылдың жыл басында жобалау-сметалық құжаттамасы дайындалып, облыстық бюджеттен жолдардың су ағар құбырлардын ауыстыруға 126,0 млн. теңге қаражат бөлінді. 
36 шақырым жолдың орташа жөндеу жұмыстарына 2025 жылы ЖСҚ әзірленіп, тиісті қаражат сұралады.
2. Орындалуда.
Пирамидаға баратын жолдағы өзекке 50 метр аспалы көпір салуға 2024 жылы бюджеттен қаржы қарастырылып, қазіргі таңда мердігер анықталды («D&G Stroi ЖШС, келісім шарт құны – 25 млн.тг). Мердігер жұмыстарын бастады.
3. Орындалды.
«ҚазТелеРадио» мекемесінің трансформаторы тек байланысқа және көше жарығына арналған. Бұл мекеменің трансформаторы тұрғындардың жеке меншік үйлерін қосуға арналмаған және үйлерге тоқ көзін тартуға мүмкіндігі жоқ. Өтініш иесімен түсіндіру жұмыстары жүргізілді.

	4.
	Садықов Курман Мейрханович, Ақжал кенті, Қарабұлақ ауылы:
1. Су тапшылығы, 6 км бұрын болған ұнғыманы қалпына келтіру.
	Халыққа түсіндірме жұмыстары жүргізілсін, шешу жолдары қарастырылсын.
	
	М.С.Мұхтаров аудан әкімі

	Ақпарат
	Орындалды.
2024 жылы Қарағанды обылысы, Шет ауданы, Акжал кенті, Ақжартас ауылына  жаңадан су құбырын жүргізу мақсатында аудандық бюджеттен 13 млн. 746 мың теңге көлемінде қаражат қарастырылып, бүгінгі күнге жобалау сметалық құжаттарын әзірлеуге мердігер анықталды, жұмыстар жүргізілуде.

	5.
	Каппаров Берик Елибаевич, Ақжал кенті:
Балабақшаны жөндеу мәселесі.
	Шешу жолдарын қарастырып, ұсыныс беру.
	2023 жыл
	А.Т.Бөлкенбаев
білім басқармасы басшысының м. а.
 
М.С.Мұхтаров аудан әкімі

	Ақпарат
	Орындалған жоқ.
Шет ауданы білім бөлімінің “Ақбота” бөбекжайына 2024 жылға жөндеу жұмыстары бойынша жобалау-сметалық құжаттары әзірленді (смета құны 200 млн. теңге), «Nova Цинк» ЖШС арқылы тиісті жұмыстарды жасау жоспарланып отыр.


	6.
	Сулейменов Толеутай, Дария кенті:
23 шақырым жолды жөндеу мәселесі.
	Жобалау – сметалық құжаттарды әзірлеп, келесі жылға ұсыныс берілсін.
	2023 жыл
	М.С.Мұхтаров аудан әкімі

	Ақпарат
	Орындалды.
Дәрия кентінің кіреберіс жолының 15 шақырымын асфальттауға 770 млн. теңгеге ЖСҚ әзірленіп, облыстық бюджетке сұраныс берілді. Өтініш иесіне түсіндіру жұмыстары жүргізілді.

	7.
	Қамбар Серик, Ақжал кенті:
1. Кентте «Нұрлы жер»
бағдарламасы бойынша салынған үйлерді жекешелендіру мәселесі.
2. Қызы кенші мамандығы
бойынша Балқаш зауытына жұмысқа орналасу.
3. Ветеринария саласында
жұмыс істейтін мамандардың еңбек ақыларын көтеру, автокөліктерін жаңарту мәселесі.
	1. Түсіндіру жұмыстары жүргізілсін.
2. Шешу жолдарын қарастырып, ұсыныс беру.
3. Шешу жолдарын қарастырып, ұсыныс беру.
	2023 жыл
	М.С.Мұхтаров аудан әкімі 

Қ.С.Тұрсынбеков
ветеринария
басқармасының басшысы
	Ақпарат
	1. Орындалды.
2019 жылдан бастап жалдамалы тұрғын үйлер «Нұрлы Жер» мемлекеттік бағдарламасы аясында салынған үйлер жекешелендіру құқығынсыз болып келеді. Тұрғынмен түсіндіру жұмыстары жүргізілді.
2. Орындалған жоқ.
Қамбарова Қарлығаш, Балқаш қаласында тұрады. Жалғыз басты ана, жолдасы қайтыс болған,  студент баласы бар. 5 жыл Балқаш қаласындағы заводында жұмыс жасаған, алайда арнайы дипломы болмағандықтан жұмыстан бостатылған. 2008-2011 жылдар аралығында Ә.Мусин атындағы Балқаш гуманитарлы-техникалық колледжінің «Түсті металдар металлургиясы» мамандығы бойынша диплом алған. Балқаш қаласындағы «Балқаш-мыс»  заводына  өз мамандығы бойынша жұмысқа орналастыруды сұрайды. 
«Балқаштүстімет» «Қазақмыс Корпорациясы» ЖШС-не жұмысқа орналастыру бойынша хат жолданды. 15.03.2024ж. Берген жауабына сәйкес қазіргі таңда Қ.Қамбарованың біліктілігі мен еңбек өтіліне сәйкес келетін бос орындар жоқ. Өтініш иесімен түсіндіру жұмыстары жүргізілді.
3. Орындалды.
Ауданның ветеринария саласының мамандарының жалақысын көтеру жөнінде облыстық ветеринария басқармасына ұсыныс берілген. 2023 жылдың басында ветеринарлық қызметкерлердің жалақысы 40%-ға көтерілген болатын. Вет.дәрігер жалақысы 2022ж. – 222,0 тг. болса, 2023 ж. – 304,0 тг. құрады, фельдшер 147,0-ден 224,0 тг. дейін көтерілді. 
2022 жылы ветеринария станциясына 6 жаңа қызметтік автокөлік алынды. Оның 3-і ауданның ветеринария станция мекемесінің үнемделген қаржысына, 3-і облыс әкімі Ж.Қасымбектің тікелей көмегімен алынды. Қазіргі күнге ветеринария станция мекемесінің қызметтік автокөліктері мекеме қаржысы есебінен жөнделуде.

	8.
	Жукенов Ғабидолла, Ақшатау кенті:
1. Ақшатау-Ақадыр жолындағы көпірді жөндеу, жолдын сапасын жақсарту.
	Шешу жолдарын барып қарастыру және ұсыныс бер.
	2023 жыл
	«Қазавтожол» КОФ директоры
Е. М. Жұмағұлов
(келісім бойынша)
	Ақпарат
	Орындалған жоқ.
«Ақшатау-Ақадыр-Қызылорда-Павлодар» автожолының 0-90 шақырым учаскесімен ұзақ уақыт бойы «NOVA Цинк» ЖШС-і дайын өнімін Ақжал кентінен Ақадыр кентінде орналасқан тиеу базасына дейін тасымалдайды. Қазіргі таңда жолдың жағдайы қанағаттанарлықсыз. Шұңқырлар, ойықтар, шөгінділер түрінде ақаулар көп.
«Қазавтожол» КОФ тарапынан жөндеу жұмыстарын жүргізген болатын. Алайда, көпір күрделі жөндеу жұмыстарын қажет етеді.

	9
	Абдрахманов Алшынбай, Киікті ауылы:
Киікті ауылынан грейдерге баратын 14 шақырым жолды жөндеу туралы.
	Тиісті жөндеу жұмыстарын жүргізу.
	2023 жыл
	М.С.Мұхтаров аудан әкімі

	Ақпарат
	Орындалуда.
2024 жылы 14 шақырым жолды орташа жөндеу жұмыстарын жүргізу үшін аудандық бюджет есебінен 82 млн тг. қаражат қарастырылды. Сәуір айында конкурстық жұмыстар жүргізіледі. Сонымен қатар, 2023 жылы ауылдың ішкі көше жолын ағымдағы жөндеуден өткізген «Нұрасыл ИК» ЖШС арқылы, қосымша аталмыш жолдың бөлігі жөндетілді.

	10
	Кисиков Орман, Мойынты кенті:
1. Ақжал - Мойынты арасындағы 36 шақырым жолды жөндеу.
2. Мойынты кентінің мектебін жөндеу.
3. Денешынықтыру сауықтыру спорт кешенін салу.
	1. Шешу жолдарын қарастырып, ұсыныс беру.
2. Дайын мектептің жобасы ұсынылсын.
3. Жобалау сметалық құжаттарды әзірлеу.
	2023 жыл
	М.С.Мұхтаров аудан әкімі

А.Т.Бөлкенбаев
білім басқармасы басшысының м. а.

М.С.Магзин 
құрылыс, сәулет және қала құрылысы басқармасының басшысы
	Ақпарат
	1. Орындалуда.
Аталған жол бөлігі «Bapy Mining» ЖШС-і өздерінің автокөліктеріне пайдалану үшін салынған болатын, яғни аталмыш жолдың бөлігі картаға енбеген, баланста жоқ және аудандық маңыздылығы бар жол қатарына жатпайды. 36 шақырым жолды «Bapy Mining» ЖШС арқылы жөндеу жоспарланып отыр.
2. Орындалған жоқ.
Мектепке жөндеу жұмыстары жоспарлануда. Облыстық білім басқармасына (04.01.2023 жылғы шығыс №5-40.01 хатымен) Мойынты кентіне жаңадан мектеп салу туралы ұсыныс берілді.
3. Орындалған жоқ.
Мойынты кентіне дене шынықтыру сауықтыру спорт кешенің салу бойынша бүгінгі таңда жобалау-сметалық құжаттамалары әзірленді. Бүгінгі күнге ЖСҚ сараптамадан өткізуге жинақтау жұмыстары жүргізілуде. Сараптаманың оң қортындысы шыққаннан кейін, облыстық басқармаға қаржы бөлу үшін бюджеттік сұраным жолданатын болады.

	11
	Сейтов Нурлан Ахмедьянович, Ақадыр кенті
1.Үй салу мәселесі.
2. Қыздарбеков көшесінің су құбырларын ауыстыру.
3. Резервуар жаңартылып салынса.
4. Ағаштан, тастан салынған үйлердің  шатырларын ауыстыру.
5. Спорт кешенің салу.
6. Кәсіптік-техникалық колледж салу.
7. Тазарту қондырғысын (очистное сооружение) салу.
	1. Шешу жолдарын қарастырып, ұсыныс беру.
2. Ағымдағы жөндеу жұмыстарын әзірлеу.
3. Жобалау сметалық құжаттарды әзірлеу.
4. Ақадыр кентінде филиал ашу жөнінде зерртеу жүргізіп, ұсыныс берілсін.
	2023 жыл
	М.С.Мұхтаров аудан әкімі

А.Т.Бөлкенбаев
білім басқармасы басшысының м. а.

Абылаев Т. С.
дене шынықтыру және спорт басқармасының басшысы
	Ақпарат
	1. Орындалуда.
2024 жылы бастапқы нарықта тұрғын үйлер сатып алу бойынша облыстық басқармаға 80 пәтерге қаржы бөлуге бюджеттік сұраным жолданған болатын, осыған байланысты облыстық басқармадан қаржы бөлінген жағдайда, 2024 жылы бөлінген қаржыға сәйкес тұрғын үй салынатын болады.
2. Орындалуда.
2024 жылы Қыздарбеков көшесінің су құбырларына ағымдағы жөндеу жұмыстарын жүргізу үшін жобалау-сметалық құжаттары әзірленіп, қаржы қарастырылатын болады.
3. Орындалды.
2023 жылы Абай даңғылының бойында 5 үйдің шатырына жөндеу жұмыстары жүргізілді, 2024 жылға тиісті жұмыстар жалғасын табады.
4. Орындалуда.
2021 жылдың сәуір айында Ағадыр кентінде бірінші көтергіш сорғы станциясынан сорғы станциялары мен резервуарларға дейін сумен жабдықтаудың резервтік желісін салу бойынша ашық конкурс өткізіліп, 192 601 095,12 теңгеге "ДАНЕКЕР" ЖШС мердігер атанды. Нақты жасалқан құрылыс жұмыстары 74 280 482,61 теңгені құрайды. Нысандағы құрылыс жұмыстары бюджеттен қаржы қарастырылмағанына және мердігер тарапынан толық жұмыстар атқарылмағанына байланысты  тоқтатылған. Бүгінгі күнде Ағадыр кентінде бірінші көтергіш сорғы станциясынан сорғы станциялары мен резервуарларға дейін сумен жабдықтаудың резервтік желісін салу нысаны бойынша қалған құрылыс жұмыстары бойынша жобалау сметалық құжаттарына түзетулер енгізу үшін аудандық бюджеттен 10 000,00 мың теңге көлмінде қаржы бөлініп, ЖСҚ-ға түзету жұмыстары атқарылуда.
5. Орындалған жоқ.
Ағадыр кентіндегі дене шынықтыру сауықтыру спорт кешенің салу бойынша бүгінгі таңда жобалау-сметалық құжаттамалары әзірленді. Бүгінгі күнге ЖСҚ сараптамадан өткізуге жинақтау жұмыстары жүргізілуде. Сараптаманың оң қортындысы шыққаннан кейін, облыстық басқармаға қаржы бөлу үшін бюджеттік сұраным жолданатын болады.
6. Орындалған жоқ.
Мәселе облыстық деңгейде қаралуда.
7. Орындалды.
Бүгінгі күнде көтеріліп отырған мәселе қолмақты қаражат талап етілуіне байланысты маңыздылығы жоқтығы түсіндірілді.

	Жеке қабылдау сұрақтары

	1. 
	Акшолакова Дарига Рымкуловна, Ақжал кенті:
1. Тұрғын үй мәселесі.
	1. Шешу жолдарын қарастырып, ұсыныс беру.
	2023 ж.
	М.С.Мұхтаров аудан әкімі

	Ақпарат
	Орындалуда.
«Nova Цинк» ЖШС-нің 2024 жылы кәсіпорын тарапынан тұрғын үй құрылысы салынған жағдайда (бір бөлмелі пәтерін айырбастау арқылы) аталған өтініштін қарастырылатындығы келісілді.

	2. 
	Алтынбеков Ержан Борашович, Ақсу-Аюлы ауылы:
1. Салынған жеке меншік үйінің ішкі жұмыстарына қаржылай көмек сұрайды.
	2. Салып жатқан тұрғын үйдің ішкі жұмыстарына қажетті құрылыс материалдарын ұсыну.
	2023 ж.
қазан
	М.С.Мұхтаров аудан әкімі

	Ақпарат
	Орындалды.
Өтініш иесіне салынып жатқан тұрғын үйге 500 мың тг. көлемінде көмек көрсетілген болатын. Қазіргі таңда негізгі құрылыс материалдарымен көмек көрсетілді. Қосымша демеушілер тарапынан көмек көрсетуге тұрғынмен келістірілді.

	3. 
	Алибекова Ботакоз, Ақжал кенті:
1. Аз қамтылған отбасы
санаты бойынша 9 кезекте тұр, Қарағанды қаласынан үй алуға көмек сұрайды.
	1. Заңдылықтар аясында түсіндіру жұмыстары жүргізілсін.
	2023 ж.
қазан
	М.С.Мұхтаров аудан әкімі

	Ақпарат
	Орындалды.
Қазақстан Республикасының «Тұрғын үй қатынастары туралы» Заңының 68 бабына сәйкес кезектілік тізім бойынша тұрғын үй берілетіндігі түсіндірілді.

	4. 
	Қасымбеков Дулат Бакытович, Аяқши ауылы
1. Шаруа қожалықтарына электр тоғына шектеу қою туралы.
	1. Шешу жолдарын қарастырып, ұсыныс беру.
	2023 ж.

	М.С.Мұхтаров аудан әкімі

	Ақпарат
	Орындалуда.
Қазіргі таңда жоғарыда көрсетілген құрылыс құжаттарын жаңарту және рәсімдеу жұмыстары жүргізілуде. Рәсімдеу шаралары толығымен аяқталған кейін, «Шет ауданының мемлекеттік активтер және сатып алу бөлімі» ММ-і арқылы сатып алу құқығынсыз сенімгерлік басқаруға берілетін болады.
	Шет ауданы бойынша электр желілеріне қызмет көрсетуші кәсіпорындарға («Шет Энерго», «Электртасымалдау ЭЖ», «ЭЧ-12» ЖШС және «БЭС», «ЖРЭК» АҚ) шектеу қоймау қажеттігі туралы тиісті хат жолданды.

	5. 
	Умуркулова Алия Саулебековна, Ақжал кенті
1. «Нұрлы жер»
бағдарламасы бойынша үйді жекешелендіру туралы.
2. Баласын жұмысқа
орналастыру.
	1. Заңнама аясында түсіндіру жұмыстарын жүргізу.
2. Жұмысқа орналастыру мәселесін қарастыру.
	2023 ж.

	М.С.Мұхтаров аудан әкімі

	Ақпарат
	1. Орындалды.
Ақжал кентінде «Нұрлы жер» бағдарламасы арқылы екі қабатты 12 пәтерлі тұрғын үй құрылысы салынып, аталған үй әлеуметтік осал топтағы азамттарға  жалдамалы ретінде берілген болатын. Ай сайынғы аренда төлемі – 5639 тг. Тұрғын үй қазіргі таңда жекешелендіруге жатпайтындығы туралы түсіндіру жұмыстары жүргізілді.
2. Орындалды.
Қызы Русланқызы Нұрәсем, Қарағанды қаласы Ж.К.Букенов атындағы банк колледжінің іс қағаздарын жүргізу және мұрағаттану мамандығы бойынша бітірген. Шет аудандық маңсап орталығының 08.11.2023ж. тіркеу №4951524 жолдама парағына сәйкес, Ақжал кенті әкімі аппараты» ММ-не жастар практикасы арқылы жұмысқа орналасу бойынша «1С программист» мамандығына жұмысқа қабылданды, қазіргі таңда жұмыс жасауда.

	6. 
	Усенова Даригул, Ақжал кенті
1. Немересі Усенова Аяжанды жұмысқа орналастыру туралы.
	1. Жұмысқа орналастыру мәселесін қарастыру.
	2023 ж.

	М.С.Мұхтаров аудан әкімі

	Ақпарат
	Орындалуда.
Немересі Усенова Аяжан - 30.01.2005 жылы туған. Білімі:  2023 жылы Қарағанды  қаласы Ж.К.Букенов атындағы банк колледжінің - «әлеуметтік маман» мамандығы бойынша білім алған. Ақжал кентінде өз мамандығы бойынша жұмыс жоқтығын ескере отырып, «Нова Цинк» кәсіпорынына  қандайда бір жұмысқа орналастыру туралы ұсыныс жасалды. «Нова Цинк» ЖШС-нің 09.02.2024ж. №15-25/54 хатына сәйкес А.Ж.Усенованың өтініші кадр бөлімінде тіркелді, әзірше бос жұмыс орны жоқ. Жұмыс орны босаған жағдайда міндетті түрде жұмысқа тұруға сұхбатқа шақырылатын болады.

	7. 
	Манабаев Болат Хамитович, Ақжал кенті
1. Қарағанды қаласынан үй беру мәселесі.
	[bookmark: _GoBack]1. Заңнама аясында түсіндіру жұмыстарын жүргізу.

	2023 ж.

	М.С.Мұхтаров аудан әкімі

	Ақпарат
	Орындалды.
Б.Манабаев Ақжал кентінің тумасы. Өзінің жеке меншік  Қазбек би көшесі 13 үй 25 пәтерде отбасымен бірге тұрады. Ақжал кентінде тіркелген. Қарағанды қаласынан үй беру мәселесі бойынша, аталған  қалада  тіркеуде болуы керектігі және арнайы «Кезек.кз» жүйесі арқылы үй кезегіне тұра алатындығы түсіндірілді.

